钦定古今图书集成/明伦汇编/闺媛典/第104卷 > 皇清十 > 林士章妻柯旺使
## 钦定古今图书集成/明伦汇编/闺媛典/第104卷 > 皇清十 > 林士章妻柯旺使

按《福建通志》：“柯旺使，永福诸生柯有启女，归福清孝廉林懋勉子士章。章遘疾将死，氏密制锦囊付士章曰：‘郎佩此地下，待妾于五日之后’。士章受而瞑目焉。既殓毕，裂布为两魂帛，以绵联之，并置于座。至期，沐浴缟素，登堂祭奠夫灵，随拜姑及夫伯叔，依次成礼，从容投缳死，时年二十。”